The Courteeners

Courteeners – britų indie rock grupė, 2006 m. susikūrusi Midltone (Didysis Mančesteris, Anglija). 

Anksčiau besivadinusi „The Courteeners“, 2012 m. grupė atsisakė artikelio „The“.www.xfm.co.uk 15 BAND NAMES THAT DON'T HAVE A "THE"… AND 1 THAT GAINED ONE Visas grupės dainas – tiek muziką, tiek tekstus – kuria vokalistas ir gitaristas Liam Fray.www.louderthanwar.com Liam Fray interviewed, by Fergal Kinney

 Nariai  
Dabartiniai nariai
 Liam Fray – vokalas, gitara 
 Michael Campbell – būgnai, perkusija, pritariamasis vokalas 
 Daniel „Conan“ Moores – gitar 

Buvę nariai
 Mark Cuppello – bosinė gitara 

Koncertinė grupė 
 Joseph „Joe“ Corss – bosinė gitara 
 Elina Lin – klavišiniai, pritariamasis vokalas 
 Adam Payne – klavišiniai, pritariamasis vokalas 

 Istorija  

2005-2006 m. būsimas „Courteeners” lyderis Liam Fray studijavo Salfordo universitete kūrybinį rašymą ir rengdavo solinius akustinius pasirodymus. Susilaukęs teigiamo publikos įvertinimo, jis nusprendė visas jėgas skirti muzikai ir sukurti grupę. 2006 m. jis metė universitetą ir pasikvietė Michael Campbell, kuris tapo būgnininku. Jiedu grojo kaip „Liam Fray“, o kai prie jų prisijungė gitaristas Daniel Moores (draugų vadinamas Conanu) bei bosistas Mark Cuppello, grupė pasivadino „The Courteeners“. Visi keturi grupės nariai yra kilę iš Midltono ir yra seni draugai, vienas kitą pažįstantys jau nuo dešimties metų.

Sulaukus nemažo vietinio pasisekimo, grupę netruko pastebėti muzikos kritikai ir minėti spaudoje. 2007 m. pasirašiusi kontraktą su „Loog Records“, grupė išleido pirmąjį singlą „Cavorting” ir kiek vėliau perėjo į vieną stambiausių įrašų kompanijų „Polydor“.

2008 m. balandžio pradžioje pasirodė debiutinis grupės albumas „St. Jude“, kurį prodiusavo Stephen Street (dirbęs su „The Smiths”, Morrissey, „Blur“). Jis susilaukė palankių vertinimų – kritikai ir melomanai gyrė grupę už gitarinei muzikai sugrąžintą šviežumą ir teigė, kad galbūt užgimė geriausia ateities britų grupė. Albumas pakilo į 4-ą britų topo vietą, pasiekė auksinio disko statusą ir laimėjo „Guardian First British Album“ apdovanojimą (įveikęs Adele, Duffy, „Glasvegas“ ir „Noah & The Whale” albumus). Grupė buvo pakviesta koncertuoti „Glastonbury”, „V”, „T In The Park” ir kt. garsiuose Europos muzikos festivaliuose bei „Fuji Rock” festivalyje Japonijoje.

Antrasis grupės diskas „Falcon“, prodiusuotas Ed Buller („Pulp“, „Suede“) buvo išleistas 2010 m., užėmė 6-ą vietą JK tope ir pasiekė auksinio disko statusą. Tais pačiais metais buvo išleistas ir EP „Electric Lick“.

2013 m. vasario mėn. grupė išleido trečiąjį albumą „ANNA“, prodiusuotą Joe Cross (dirbusį su „Hurts“) ir vėl pakilo į geriausiai perkamų britų albumų šešetuką, o paskelbtame savaitės vidurio tope buvo pasiekęs ir pirmą vietą.www.nme.com The Courteeners on course for first Number One album with 'Anna' Liepos mėn. grupė surengė du stambius koncertus Mančesterio „Castlefield Bowl“ arenoje po atviru dangumi, į kuriuos visi 16 tūkst. bilietų buvo parduoti per vieną dieną. 2014 m. buvo išleistas šių koncertų DVD. Metų pabaigoje grupė trečią kartą koncertavo pilnai išparduotoje „Manchester Arena“ scenoje.

2014 m. birželio pabaigoje grupė paskelbė apie 4-ojo albumo „Concrete Love“ išleidimą. Jis pagrinde buvo įrašytas Prancūzijoje su ankstesnio albumo „ANNA“ prodiuseriu Joe Cross. Albumas, kurį pristatė pirmoji daina „Summer“, buvo išleistas rugpjūčio 18 d. ir pakilo į 3-ą Did. Britanijos albumų topo vietą. Tą pačią savaitę grupė kaip kviestiniai svečiai pasirodė „The Killers“ „Summer Sessions“ koncerte Belahiustono parke Glazge (Škotija)www.dailyrecord.co.uk The Killers announce Summer Sessions gig at Glasgow's Bellahouston Park bei tapo muzikos festivalio „Reading & Leeds“ antrosios pagal svarbumą scenos „NME/BBC Radio 1 Stage“ pagrindinėmis žvaigždėmis.www.gigwise.com Courteeners annouce new album Concrete Love, unveil new song Summer: Manchester indie heroes return Surengusi albumą pristatantį turą po Didžiąją Britaniją, grupė paskelbė apie savo stambiausią iki šiol koncertą. Jis įvyko 2015 m. birželio 5 d. Mančesterio Hytono parke,www.nme.com The Courteeners describe biggest gig of their career at Manchester's Heaton Park as 'unbelievable' o visi 25 tūkst. bilietų buvo parduoti per 40 min.www.nme.com The Courteeners on hometown gig: 'Morrissey's invited but we don't know if he can handle the mud' 

Lapkričio 27 d. perleistas naujausias grupės albumas, pavadintas „Concrete Love – Extra Love“, kuris papildytas dainų akustinėmis versijomis, 3 kūriniais iš EP „How Good it Was“ bei nauju singlu „Winter Wonderland“. Tai – pirmoji grupės kalėdinė daina, kurią Liam Fray sukūrė Niujorke Norah Jones namuose prie jos pianino, o pirmąkart atliko Lou Reed organizuotame renginyje jo klube „The Stone“ Manhatane.www.nme.com The Courteeners reveal Christmas charity single 'Winter Wonderland' - listen. Lapkričio-gruodžio mėn. „Courteeners“ surengė turą po Jungtinę Karalystę. Pradžioje tarp jų buvo numatyti 5 koncertai iš eilės, vyksiantys „Manchester O2 Apollo", ko nėra surengusi jokia kita grupė./www.list.co.uk The Courteeners announce autumn UK tour. Kai bilietai buvo greitai išpirkti, grupė paskelbė apie dar 2 papildomus koncertus šioje halėje. Lapkritį „Courteeners“ patvirtino, jog išsiskyrė su bosistu Mark Cuppello. Jį pakeitė taip pat iš Mančesterio kilęs geras grupės draugas bei prodiuseris Joseph „Joe“ Cross. 

„Courteeners“ jau ne kartą grojo „Glastonbury“, „T in the Park“, „Island of Wight“, „V“, „Coachella“, „Benicassim“, „Reading & Leeds“ pagrindinėse scenose, taip pat „Summer Sonic“, „iTunes“, „Wireless“, „Oxegen“, „Summer Well“, „Belsonic“, „Pukkelpop“, „Fuji Rock“, „Umbria Rock“ ir kt. pasauliniuose muzikos festivaliuose, dalyvavo „Xfm Winter Wonderland“, kasmetiniame labdaringame „Teenage Cancer Trust“ renginyje Londono Royal Albert Hall salėje, tapo pagrindinėmis „Chester Rocks“ bei „Mallorca Rocks“ festivalio žvaigždėmis, apšildė „The Stone Roses“, „Kings Of Leon“, Morrissey ir kt.

 Kiti faktai 

 Debiutinio grupės albumo „St. Jude“ viršelį iliustruoja grupės vokalisto ir gitaristo Liam Fray tapytas aktorės Audrey Hepburn portretas.www.ultimate-guitar.com The Courteeners - St. Jude Review

 Gimtajame Didžiajame Mančesteryje grupė pasiekė kultinį statusą ir garsėja savo gerbėjais, kurie koncertuose kartu dainuoja visas grupės dainas.www.music.lt „Geriausiai saugoma D. Britanijos paslaptimi“ vadinami „The Courteeners“: „Gyvenimas per trumpas, kad švaistytum jį negatyviems dalykams!“ Todėl „Courteeners“ ne kartą koncertavo pilnai išparduotose didžiausiose arenose, tarp jų – vienoje stambiausių Europos uždarų arenų „Manchester Arena” (anksčiau ji vadinosi „GYMEX Arena“, „Manchester Evening News Arena” arba sutrumpintai – „MEN Arena”, o šiuo metu – „Phones 4U Arena”). 2011 m. gruodžio mėn. buvo išleistas grupės koncerto, įvykusio 2009 gruodį Mančesteryje, DVD – „Live At The MEN Arena“.

 Grupės vardas gan glaudžiai siejamas su vienu populiariausių sportų Did. Britanijoje – futbolu. Jos didžiausiu hitu ir „vizitine kortele“ laikoma daina „Not Nineteen Forever“, kuri buvo panaudota daugybėje su futbolu susijusių reklaminių klipų ir ją per rungtynes pamėgo dainuoti futbolo sirgaliai. Kitos dainos panaudotos televizijos serialuose, anonsuose ar reportažuose. „The Opener“ tapo neoficialiu „Doncaster Rovers F.C.“ futbolo klubo himnu (nes dainoje minimas ir Pietų Jorkšyro miestas Donkasteris). Kai 2013 m. vienas garsiausių pasaulyje futbolo klubų „Manchester United“ 20-ą kartą tapo Premier League čempionais, jis savo oficialia pergalės daina pasirinko „Not Nineteen Forever“.www.nme.com The Courteeners' 'Not Nineteen Forever' named Manchester United's Premier League victory song Visus pinigus, gautus už šio singlo pardavimą, „Courteeners“ skiria „Manchester United Foundation“, kuri remia „Francis House Children’s Hospice“, „The Christie“ ir UNICEF.

 Skirtingai nei dauguma grupių, „Courteeners“ laikosi principo niekada nedainuoti bisų. Koncertų pabaigoje jie visada atlieka savo hitą „Not Nineteen Forever“, tada – „What Took You So Long?” ir atsisveikina.

 Morrissey ne kartą pavadino „The Courteeners“ viena savo mėgstamiausių naujų grupių ir 2009 m. pakvietė juos apšildyti jo turo „Tour of Refusal“ po JAV metu (tarp jų – ir Niujorko „Carnegie Hall“). JAV radijo stotyje KRCW pagrojęs jų dainą „What Took You So Long“, jis pridūrė: „Kiekviena jų daina – labai stipri ir pagauli, pilna dinamikos. Daugelis naujų grupių Anglijoje yra liaupsinamos, visur figūruoja spaudoje, nors iš tiesų dar nėra sukūrusios stiprių dainų ar net išvis neturi ko pasiūlyti. „The Courteeners“ – visai kitas atvejis. Jie turi išties labai gerų, stiprių kūrinių.“www.digitalspy.co.uk Morrissey champions The Courteeners 

 2008 m., po debiutinio albumo „St. Jude“ išleidimo, „U2“ lyderis Bono teigė: „The Courteeners“ – geriausias dešimtmečio atradimas.“www.mirror.co.uk The Courteeners frontman Liam Fray reveals green salad is keeping them sane on the road 

 Karjerą pradėjęs kaip solo atlikėjas, grupės vokalistas, gitaristas bei dainų kūrėjas Liam Fray ir toliau rengia solinius pasirodymus. Kai nekoncertuoja su „Courteeners”, savo koncertuose jis atlieka grupės dainas, pritardamas sau akustine gitara.www.gigwise.com Liam Fray @ The Scala, London - 26/09/2013 Vien 2013 m. Liam Fray surengė du išparduotus turus po Didžiąją Britaniją.

 Diskografija 
 Studijiniai albumai 
 St. Jude (2008)
 Falcon (2010)
 Anna (2013)
 Concrete Love (2014)
 Mapping the Rendezvous (2016)
 More. Again. Forever. (2020)
 Pink Cactus Café (2024)

 EP 
 Here Come The Young Men (2008)
 Live At Manchester Apollo (2008)
 Take Over the World (2010)
 Electric Lick (2010)
 How Good It Was (2014)

 DVD 
 Live At The MEN Arena (2011)

 Šaltiniai 

 Nuorodos 

 Oficiali svetainė
 Courteeners music.lt profilis
 Oficialus Courteeners YouTube kanalas

Courteeners
Courteeners